Insulo Iniŝmoro

Árainn [ˈɑːɾən̠ʲ] () (irlande ankaŭ Árainn Mhór aŭ Inis Mór; esperante: Granda Insulo, ) estas insulo antaŭ la okcidenta marbordo de Irlando. Ĝi apartenas al la insularo Aran kaj estas la plej granda kaj plej okcidenta insulo de tiu insularo en la Galiva golfo. Ĝi longas ĉ. 14 km kaj larĝas 3 km. Sur ĝi loĝas 845 homoj (stato: 2011). La insulo estas konata kiel centro de la irlanda lingvo kaj kulturo, krome sur ĝi troviĝas multaj antaŭ- kaj prakristanaj ejoj. La Aran-insuloj apartenas al la regionoj, kie dominas la irlanda lingvo, nomata Gaeltacht (= Irlandlingvio).

 Historio 
Sur la insulo naskiĝis la poeto Máirtín Ó Direáin kaj la verkisto Liam O’Flaherty. Ĉe ĝia marbordo Brendan la Vojaĝisto konstruis laŭ onidiroj en la jaro 565 sian Curragh kaj ekvojaĝis trans la Atlantiko (Navigatio Sancti Brendani).

En 2014 okazis en Poll na bPéist, nome rektangula natura akvobaseno ĉe la Atlantika marbordo, la “Red Bull Cliff Diving”, konkurso de saltado de rifoj. Red Bull Cliff Diving Inis Mór

 Turismo kaj trafiko 
Árainn estas ŝatata turisma celo. La turistoj povas malkovri la insulon tra migravojoj, per ĉevalĉaroj, per biciklo kaj busetoj. Per pramo la insulo Árainn estas ligita kun Doolin kaj Ros an Mhíl en Connemara. En Cill Éinne (Killeany), sude de Cill Rónáin, troviĝas la flughaveno de la insulo, kiun Aer Arann plurfoje tage per aviadilo de la tipo Britten-Norman BN-2 Islander alflugas de Inverin. La ĉefa loko de la insulo estas Cill Rónáin (Kilronan), kie troviĝas la haveno por la pramo. Cill Rónáin havas hotelojn kaj junulargastejon, malgrandan supermerkaton kaj gastejojn. Ĝenerale dominas sur Árainn la taga turismo. Precipe la pramo ebligas rapidan alveturadon de Doolin al la insulo Árainn kaj la turisma kulmino, la Klifoj de Moher.

 Konstruaĵoj kaj historiaj ejoj 
 ruino de la kastelo Arkyn, burgo el la 16ª jarcento
 Dún Dúchathair aŭ Doocaher (esperante: la nigra fortreso), fortreso kun tiel nomata rajdista baraĵo
 St. Eany’s Well kaj preĝejo kun restaĵoj de la en la 19a jarcento disfalita ronda turo de Turmartin
 Na Seacht dTeampaill (esperante: la sep preĝejoj), ruinoj de prakristanaj preĝejoj (preĝejo Sankta Kieran, preĝejo Kilchoran, Templebrecan, Templenaneeve – preĝejo de la sanktuloj, templo Benen, templo MacDuagh, templo Soorney)
 Kloŝano, inter ili la fama Clochán na Carraige, la sola komplete konservita sur la Aran-insuloj
 Dún Aonghasa, la plej fama el la Dunoj aŭ ŝtonfortikaĵoj en Irlando kiu aĝas pli ol 3000 jarojn
 Dún Eochla kaj Dún Eoghanachta estas pliaj rondaj fortikaĵoj
 kelkaj dolmenoj (ekzemple Oghil Wedge tomb) kaj ŝtonaj krucoj
 preĝejo Sankta Benan, la plej malgranda oratorio de Irlando
 Leachtanna cuimhne, tipo de ŝajntomboj, kiu ĉefe troviĝas sur la insulo Áirann

Sur la insulo estas registritaj pli ol 30 antaŭ kaj prahistoriaj trovitejoj.

 Fotaro 

 Eksteraj ligiloj 

 Dún Dúchathair oder Doocaher 

 Referencoj 

Iniŝmoro
Kategorio:Graflando Galway
Iniŝmoro
Kategorio:Arkeologiaj lokoj en Irlando